Sambíóin

Sambíóin er íslenskt fyrirtæki sem rekur kvikmyndahús. Fyrirtækið var stofnað 1. janúar 1990Sam-félagið ehf - Fyrirtækjaskrá ríkisskattstjóra af Árna Samúelssyni. Kvikmyndahúskeðja Árna samanstóð af Bíóhöllinni í Álfabakka 8 sem opnaði 2. mars 1982, Bíóborginni sem opnaði í húsnæði Austurbæjarbíós að Snorrabraut 37 þann 20. maí 1987Bíóborgin opnuð, Morgunblaðið, 117. tölublað (26.05.1987), Blaðsíða 74 og Nýja bíó í Keflavík. Með tilkomu Bíóhallarinnar var í fyrsta skipti hægt að sjá nýjustu stórmyndirnar á sama tíma og þær voru sýndar erlendis.Ég lít ekki upp til fræga fólksins  Dagblaðið Vísir - DV, 289. tölublað - Helgarblað (17.12.1994), Blaðsíða 34 Kvikmyndakeðja Árna Samúelssonar byrjaði að auglýsa undir nafninu 29. nóvember 1991. Sama dag opnuðu Sambíóin kvikmyndahúsið Saga-Bíó í Álfabakka 8.Frumsýna 6 kvikmyndir í dag vegna opnunar Saga-Bíós Morgunblaðið, 273. tölublað (29.11.1991), Blaðsíða 30

Í október 1993 settu Sambíóin upp sjóðsvélar eftir að ríkisskattstjóri sendi Sambíóunum fyrirmæli um að skrá bæði miða- og sælgætissölu. Þá voru sjóðsvélar þegar komnar í kvikmyndahúsið Regnbogann.Sambíóin fá vélar fljótlega Morgunblaðið, 243. tölublað (26.10.1993), Blaðsíða 21 Rekstur Sambíóana var þó ekki bundinn við kvikmyndahús því í júlí 1994 hófu Sambíóin samstarf við Saga film og Japis við stofnun kapalsjónvarpsFáir næðu sendingum í byrjun Dagblaðið Vísir - DV, 147. tölublað - Helgarblað (02.07.1994), Blaðsíða 4 og í september sama árs stofnuðu Sambíóin útvarpstöðina FM (sem síðar varð FM 957) sem hafði aðstöðu í höfuðstöðvum Sambíóanna í Mjóddinni í Reykjavík.Ég lít ekki upp til fræga fólksins Dagblaðið Vísir - DV, 289. tölublað - Helgarblað (17.12.1994), Blaðsíða 35

Sambíóin stækkuðu við sig 26. desember 1996 með opnun Sambíóanna í Kringlunni, kaupum þeirra á Nýja bíó í Akureyri árið 2000 og síðar opnuðu Sambíóin kvikmyndahús í Egilshöll 4. nóvember 2010.Árni Sam í skýjunum með nýtt kvikmyndahús: „Trúlega eitt allra flottasta bíó heims í dag“  Pressan (4. nóvember 2010).

 Tilvísanir 

Flokkur:Íslensk fyrirtæki
Flokkur:Kvikmyndahús